TEKS UCAPAN PERASMIAN SEMPENA SAMBUTAN MINGGU ALAM SEKITAR MALAYSIA PERINGKAT KEBANGSAAN (MASM) 2008 DAN PEMBUKAAN SEMULA PAYA INDAH WETLANDS DAN KEMPEN KESEDARAN ALAM SEKITAR OLEH Y.B DATO SRI DOUGLAS UGGAH EMBAS MENTERI SUMBER ASLI DAN ALAM SEKITAR PADA 20 OKTOBER 2008 PAYA INDAH WETLANDS, DENGKIL, SELANGOR Yang Berhormat Senator Dato' Maznah Mazlan Timbalan Menteri Sumber Asli dan Alam Sekitar Yang Berhormat Ahli-Ahli Mesyuarat Kerajaan Negeri Yang Bertanggungjawab Ke Atas Hal-Ehwal Alam Sekitar Y. Bhg. Datuk Suboh bin Mohd Yassin Ketua Setiausaha Kementerian Sumber Asli dan Alam Sekitar Y.Bhg. Dato' Hajah Rosnani Ibarahim Ketua Pengarah Alam Sekitar Malaysia Y. Bhg. Encik Abd. Rasid bin Samsudin Ketua Pengarah Jabatan PERHILITAN Malaysia Y. Bhg Tan Sri-Tan Sri, Dato' Seri-Dato' Seri, Datuk-Datuk, Datin-Datin, Tuan-Tuan, Puan-Puan yang dihormati sekalian, Selamat Pagi dan Selamat Sejahtera, 1. Terlebih dahulu saya mengucapkan terima kasih kepada pihak penganjur kerana sudi menjemput saya untuk melancarkan Minggu Alam Sekitar Malaysia Peringkat Kebangsaan Tahun 2008. Saya berasa amat berbangga dan bertuah kerana ini adalah julung-julung kalinya
saya berkesempatan untuk sama-sama meraikan pelancaran Minggu Alam Sekitar Malaysia dan kempen kesedaran alam sekitar serta merasmikan pembukaan semula Paya Indah Wetlands. Saya mengambil kesempatan ini untuk merakamkan ucapan terima kasih dan penghargaan kepada dif-dif jemputan dan hadirin sekelian, serta pelajar-pelajar sekolah kerana sudi melapangkan masa untuk menghadiri majlis pagi ini. Kehadiran tuan/puan pada pagi ini menunjukkan sokongan, semangat dan komitmen dalam isu penjagaan alam sekitar. 2. Pada tahun ini, sambutan Minggu Alam Sekitar Malaysia diadakan di sini bersempena dengan pembukaan semula Paya Indah Wetlands. Jabatan PERHILITAN telah mengambil alih pengurusan Paya Indah Wetlands pada 1 Ogos 2007. Kawasan tanah bencah ini akan dipulihara untuk kestabilan alam sekitar di samping untuk tujuan pendidikan, kesedaran alam sekitar dan rekreasi. Saya yakin kawasan ini berpotensi menjadi pusat pembelajaran habitat tanah lembab, rekreasi dan mampu menarik pelancong dari dalam dan luar negara. Terdapat 229 species burung, 63 spesies mamalia, 20 species reptilia, 10 species amfibia serta 20 species ikan di kawasan ini. Ia dapat menjadi contoh pembaikpulihan ekosistem tanah lembab dan pemuliharaan kepelbagaian biologi. Hadirin yang saya hormati, 3. Sejak mencapai kemerdekaan, Malaysia telah menikmati pembangunan sosio-ekonomi yang memberangsangkan dan kejayaan ini diiktiraf oleh masyarakat antarabangsa. Pencapaian ini adalah hasil komitmen dan daya usaha Kerajaan untuk melaksanakan projek- projek pembangunan termasuk pembinaan bandar baru, infrastruktur dan kemudahan awam seperti empangan, lapangan terbang, pelabuhan, jalanraya, hospital, sekolah, rumah, stesen jana kuasa, jambatan dan sebagainya.Arus pembangunan fizikal ini yang berkembang dengan pesat telah memberi implikasi yang besar kepada perubahan landskap negara. 4. Malangnya pembangunan tersebut dan sikap masyarakat yang kurang bertanggungjawab telahmembawa beberapa kesan negatif terhadap alam sekitar dan kualiti hidup kita. Antara kesan-kesan ialahpencemaran, kehilangan kepelbagaian biologi, perubahan iklim dan isu-isu alam sekitar yang lain. Sebagai contoh,berdasarkan program pengawasan kualiti air sungai yang dilaksanakan oleh Jabatan Alam Sekitar (JAS) bagi 143 lembangan sungai di seluruh negara, sebanyak45 lembangan dikategorikan sebagai "sederhana tercemar" dan 7 lembangan dikategorikan sebagai "tercemar" pada tahun 2007. Keadaan ini wujud disebabkan 2
sikap di kalangan kita yang tidak mempedulikan betapa pentingnya kebersihan sungai untuk memenuhi keperluan air negara. Di samping ini, pada tahun 2007sebanyak 25,600 ton sisa buangan dikeluarkan oleh orang awam dan pelbagai sektor ekonomi setiap hari berbanding dengan 18,000 ton sehari pada tahun 2005. Pencemaran udara juga semakin meningkat disebabkan pertambahan dalam bilangan kenderaan berdaftar di jalanraya iaitu, daripada 8.55 juta pada tahun 1997 kepada 16.82 juta pada tahun 2007. 5. Dalam hubungan ini, kita menyedari bahawaalam sekeliling yang bersih dan berkualiti dan tidak tercemar amat penting bagi kesejahteraan hidup rakyat sejagat. Justeru,Kerajaan memang serius dan komited dalam usaha-usaha untuk menangani isu-isu alam sekitar yang dinyatakan tadi, demi kepentingangenerasi masa kini dan masa hadapan. Komitmen ini jelas dicerminkan dalam visi Kementerian Sumber Asli dan Alam Sekitar, iaitu "Menerajui Pengurusan Sumber Asli Dan Pemuliharaan Alam Sekitar Secara Lestari Ke Arah Pencapaian Wawasan Negara". Pihak Kementerian menguatkuasakan beberapa undang-undang, di samping melaksanakan dasar, program dan aktiviti ke arah pencapaian visinya. 6. Pendekatan yang diambil oleh Kerajaan dalam menangani isu alam sekitar ialah dalam konteks pembangunan lestari (sustainable development). Umpamanya di bawah Rancangan Malaysia Kesembilan (RMKe-9), kerajaan memberi tumpuan kepada langkah-langkah pencegahan untuk menangani kesan-kesan alam sekitar yang negatif di punca, di samping mempergiatkan usaha-usaha pemuliharaan serta mempastikan pembangunan mapan sumber -sumber asli. Kerajaan juga memberi penekanan kepada pencegahan pencemaran udara yang berpunca daripada pelepasan industri; memperbaiki pengurusan sisa pepejal; dan meningkatkan kecekapan tenaga. 7. Hasrat kerajaan untuk menangani pelbagai isu alam sekitar tidak akan berjaya tanpa penglibatan dan sokongan semua lapisan masyarakat. Dalam hubungan ini, salah satu strategi berkesan ialah meningkatkan kesedaran awam tentang kepentingan menjaga alam sekitar. Pendidikan dan kesedaran terhadap pemuliharaan dan perlindungan alam sekitar memerlukan pengetahuan, kefahaman, perubahan sikap dan penyertaan di kalangan masyarakat. Ini perlu dipupuk seawal mungkin kerana ianya menjadi penentu ke arah amalan gaya hidup mesra alam. Kementerian saya sentiasa menggalakkan aktiviti bertemakan alam sekitar terutamanya di sekolah dengan harapan dapat mendidik pelajar di sekolah mencintai alam sekitar seterusnya melahirkan generasi masa depan yang mesra alam. 3
8. Sehubungan itu, penganjuran Minggu Alam Sekitar Malaysia menunjukkan kesungguhan dan hasrat murni Kerajaan dalam menerapkan dan memperkasakan program kesedaran alam sekitar demi mempertingkatkan amalan mesra alam di kalangan setiap individu. Sambutan ini merupakan landasan terbaik bagi kita untuk memperkasakan diri, keluarga dan masyarakat ke arah kelestarian alam sekitar. Saya yakin aktiviti-aktiviti yang diadakan sempena sambutan ini akan menjadi pemacu ke arah amalan mesra alam supaya matlamat memupuk semangat cintakan alam sekitar dalam jiwa dan sanubari setiap individu dapat dicapai. 9. Minggu Alam Sekitar Malaysia kali ini merupakan anjuran kali ke-17 dengan tema 'Pemuliharaan Alam Sekitar Tanggungjawab Bersama'. Tema ini jelas menunjukkan bahawa usaha untuk memelihara alam sekitar tidak harus terletak di bahu kerajaan sahaja semata- mata.Menjaga, memulihara dan mengindahkan alam persekitaran kita adalah tanggungjawab kiat bersama. Oleh itu, peranan dan sumbangan tuan-tuan dan puan-puan amat kritikal untuk menangani masalah alam sekitar, lebih-lebih lagi dalam usaha kita ke arah mencapai pembangunan sosio-ekonomi negara yang mampan. Kerajaan sentiasa mengalu-alukan penglibatan aktif semua pihak termasuk pertubuhan bukan kerajaan (NGOs), komuniti korporat serta individu-individu untuk terlibat dalam program dan aktiviti berteraskan alam sekitar. 10. Di samping mengadakan minggu alam sekitar, saya berpendapat strategi yang lebih berkesan ialah menerusi satu kempen kesedaran yang berterusan. Saya percaya kempen seumpama ini akan membantu menanamkan sikap cintakan alam sekitar supaya dapat diwujudkan satu budaya baru di mana pertimbangan kepada penjagaan alam sekitar menjadi sebahagian daripada gaya hidup kita seharian. Bagi mengukuhkan lagi aktiviti-aktiviti kesedaran alam sekitar, Kementerian tidak lama lagi akan melancarkan program Rakan Alam Sekitar yang akan menggembleng semua tenaga di peringkat kawasan Parlimen bagi melaksanakan aktiviti tersebut. Hadirin yang dihormati sekalian, 11. Sebagai tanda pelancaran Kempen Kesedaran Alam Sekitar sempena sambutan Minggu Alam Sekitar Malaysia tahun ini, aktiviti menanam pokok akan sama-sama kita laksanakan sebentar lagi. Saya amat berharap aktiviti menanam pokok ini akan menjadi pendorong 4
kepada kita untuk menjalankan aktiviti-aktiviti mesra alam yang lain pada masa akan datang. Penanaman pokok-pokok yang teduh dan rendang bukan sahaja memberikan suasana persekitaran yang sejuk dan nyaman, malah berfungsi untuk menstabilkan suhu persekitaran. Penanaman pokok-pokok ini juga bertujuan mengurangkan kesan pemanasan global melalui penyerapan karbon dioksida serta mengurangkan kesan urban heat island. Inisiatif sedemikian akan menyumbangkan kepada usaha-usaha sejagat dalam pengurangan kesan pemanasan global. 12. Di samping penanaman pokok, tuan/puan juga akan dibekalkan dengan beg mesra alam pada hari ini. Ini merupakan satu langkah bagi kita mengurangkan penggunaan beg plastik semasa membeli belah dan seterusnya mengurangkan pelupusan sisa yang tidak mudah terurai di tapak pelupusan. Gunakanlah beg ini ketika keluar membeli barangan keperluan harian dan budayakan amalan kitar semula. Satu buku kecil Amalan Mesra Alam atau Environmental Friendly Practices juga akan dibekalkan dan saya berharap tuan/puan akan mengikuit panduan yang terkandung dalam buku ini. 13. Sempena dengan kempen kesedaran alam sekitar ini, saya juga ingin menyeru kepada komuniti korporat khasnya sektor pekilangan supaya berusaha untuk menjalankan operasinya dengan penggunaan teknologi bersih (cleaner technology) serta pengeluaran bersih (cleaner production). Langkah ini secara langsung dapat mengurangkan pencemaran terhadap alam sekitar termasuk pemanasan global. Ianya juga merupakan tanggungjawab sosial komuniti korporat (Corporate Social Responsibility - CSR) kerana persekitaran yang bersih dan sihat juga secara tidak langsung akan menyumbang ke arah kejayaan mereka. Usaha-usaha yang sedemikian akan juga menjadikan produk yang dihasilkan lebih marketable di pasaran luar negara. Hadirin yang dihormati sekalian, 14. Akhir kata, saya sekali lagi ingin merakamkan ucapan terima kasih dan syabas kepada semua pihak yang terlibat dalam menjayakan Majlis ini khususnya kepada Pengerusi dan ahli- ahli Jawatankuasa Induk Sambutan, Jabatan Alam Sekitar dan tuan rumah Jabatan PERHILITAN. Semoga sokongan dan kerjasama yang terjalin ini akan terus berkekalan demi meneruskan kemajuan ekonomi, sosial dan budaya serta peningkatan kualiti hidup menerusi kesejahteraan alam sekitar dan pembangunan lestari ke arah pencapaian wawasan negara. 5
15. Dengan ini, saya dengan sukacitanya melancarkan Minggu Alam Sekitar Malaysia Peringkat Kebangsaan Tahun 2008 dan Kempen Kesedaran Alam Sekitar serta merasmikan Pembukaan Semula Paya Indah Wetlands. Terima kasih. 6